ג'ייקוב פרג' רפאל ג'ייקוב

ג'ייקוב פרג' רפאל ג'ייקוב (באנגלית: Jacob Farj Rafael Jacob; 1923, כלכותה, הודו הבריטית – 13 בינואר 2016, ניו דלהי, הודו) היה לוטננט גנרל יהודי בצבא הודו אשר כיהן כראש המטה הכללי של פיקוד המזרח ההודי ונודע בחלקו במלחמת הודו–פקיסטן השלישית. לאחר תום שירותו הצבאי הצטרף למפלגת העם ההודית וכיהן כמושל גואה ופנג'אב.

קורות חיים 
ג'ייקוב פרג' רפאל ג'ייקוב נולד בכלכותה למשפחה יהודית בבלית שהיגרה להודו במחצית המאה ה-18. בשלהי 1941 התגייס ג'ייקוב פרג' לצבא הודו הבריטית. בעקבות הידיעות על שואת יהודי אירופה בחר בקריירה צבאית. לאחר שהוסמך לקצונה הוצב באזור כירכוכ ובהמשך הועבר לחזית בצפון אפריקה. הוא נטל חלק גם במערכה על בורמה.

לאחר המלחמה נשלח ללימודים צבאיים בבריטניה ובארצות הברית ולאחריהם שב לשורות הצבא ההודי ולחם במלחמת הודו–פקיסטן השנייה כמפקד אוגדה. ב-1969 מונה לראש המטה הכללי של פיקוד המזרח ההודי והועלה לדרגת מייג'ור גנרל. במהלך מלחמת הודו-פקיסטן (1971) ניצחו כוחות פיקוד המזרח ההודיים את צבא פקיסטן והביאו לקריסתו. פרג' רפאל זכה להערכה על תפקודו במערכה ונחשב לאחד מגיבוריה.

ב-1978 סיים את שירותו הצבאי והצטרף למפלגת העם ההודית. הוא כיהן כמושל גואה ופאנג'ב. הוא פעל להעמקת יחסי הודו–ישראל ולכינון יחסים דיפלומטיים בין המדינות. עוד פעל להעמקת שיתוף הפעולה הצבאי בין המדינות.

ג'ייקוב פרג' רפאל ג'ייקוב הלך לעולמו ב-2016 לאחר סיבוך של דלקת ריאות, והוא בן 92. הוא נקבר בבית העלמין היהודי בניו דלהי.

קישורים חיצוניים

הערות שוליים

יהודים הודים
פוליטיקאים יהודים הודים
גנרלים יהודים
אנשי צבא הודים
חיילים יהודים במלחמת העולם השנייה
צבא הודו הבריטית
ילידי 1923
נפטרים ב-2016
מפלגת העם ההודית
מושלי המדינות והטריטוריות של הודו